Ο **Δημοσθένης Χατζηπαύλου** ήταν Ελληνοκύπριος έμπορος και βιομήχανος. Διετέλεσε Δήμαρχος Λεμεσού την περίοδο 1887-1896.

Βιογραφικά στοιχεία
-------------------

Ο Δημοσθένης Χατζηπαύλου γεννήθηκε στη Λεμεσό το 1845. Ήταν γιος του Χριστοδουλή Χατζηπαυλή από τη Συλίκου (που ίδρυσε τον αρχαιότερο εμπορικό οίκο εμπορίας κρασιού στη Λεμεσό) και της Εσθήρος, το γένος Δημητρίου Κακαθύμη, της μεγάλης και αριστοκρατικής οικογενείας της Λεμεσού της εποχής. Από νεαρή ηλικία εγκαταστάθηκε στην Αίγυπτο και επιδόθηκε με επιτυχία στο εμπόριο. Στη συνέχεια επέστρεψε στην γενέτειρα του όπου μαζί με τον αδελφό του Δημήτριο Χατζηπαύλου ίδρυσε το πρώτο εργοστάσιο οίνων και οινοπνευμάτων της Κύπρου.

Ήταν νυμφευμένος με την Ελένη Μιχαήλ Λοϊζίδου. Είχε δύο υιούς και πέντε κόρες. Απεβίωσε το 1915.

Δημαρχεία Δημοσθένη Χατζηπαύλου
-------------------------------

Ο Δημοσθένης Χατζηπαύλου διετέλεσε δημοτικός σύμβουλος Λεμεσού σε τρεις περιόδους (1878-1884, 1886-1887, 1908-1911), βουλευτής-μέλος του Νομοθετικού Συμβουλίου (1883-1886), έφορος και πρόεδρος Ελληνικών Εκπαιδευτηρίων Λεμεσού. Ήταν ένας από τους 4 βουλευτές (3 Έλληνες και 1 Τούρκος) που εξελέγησαν στο διαμέρισμα Λεμεσού-Πάφου στις πρώτες βουλευτικές εκλογές στην Κύπρο (1883) επί Αγγλοκρατίας.

Ανέλαβε Δήμαρχος Λεμεσού το 1887. Παρέμεινε στη θέση αυτή έως το 1896. Η δημαρχία του επικεντρώθηκε στις επιδιορθώσεις των δρόμων της πόλης και στη σύνταξη κανονισμών για ανέγερση οικοδομών με τους οποίους αρχίζει μια καλή ρυμοτομία της πόλης. Επιπλέον, έγινε ανόρυξη φρεάτων για τη βελτίωση της επαύξησης του νερού της υδατοπρομήθειας της πόλης, τοποθετώντας συγχρόνων και κατάλληλους σωλήνες στις κυριότερες οδικές αρτηρίες.

Ακόμη, έγιναν αντιπλημμυρικά έργα στον ποταμό Γαρύλλη και δεντροφύτευση των προχωμάτων του. Το 1894 έγινε μεγάλη πλημμύρα στη Λεμεσό, η οποία δημιούργησε πολλά και σοβαρά κοινωνικά και οικονομικά προβλήματα στους κατοίκους. Για αυτό το λόγο ο Δημοσθένης Χατζηπαύλου δημιούργησε και προέδρευσε ειδικής επιτροπής προς λήψη αποτελεσματικών μέτρων για ανακούφιση των πολλών παθόντων με εράνους και εισφορές. Επιπλέον, δημιούργησε και προέδρευσε επιτροπής για την μέριμνα της ανοικοδόμησης του καλλιμάρμαρου καθεδρικού ναού της Αγίας Νάπας.

Επιπρόσθετα, επί δημαρχίας του διοργανώθηκαν οι Α΄ Παγκύπριοι Αγώνες Στίβου, τον Φεβρουάριο του 1896, στο χωράφι του Χρυσοστομίδη (εκεί που αργότερο δημιουργήθηκε ο Δημόσιος Κήπος Λεμεσού), από τον νεοσύστατο τότε Γυμναστικό Σύλλογο «Τα Ολύμπια» (ΓΣΟ). Στους αγώνες αυτούς ο Αναστάσιος Ανδρέου, αθλητής του ΓΣΟ, εξασφάλισε την πρόκριση του στους Ολυμπιακούς Αγώνες του 1896.

Παραπομπές
----------

1. ↑  «Πρώην Δημάρχοι». *www.limassolmunicipal.com.cy*. Δήμος Λεμεσού. Αρχειοθετήθηκε από το πρωτότυπο στις 13 Ιουλίου 2019. Ανακτήθηκε στις 23 Ιουλίου 2019.
2. 1 2 3 4  «Δημοσθένης Χατζηπαύλου». Αρχειοθετήθηκε από το πρωτότυπο στις 27 Νοεμβρίου 2013. Ανακτήθηκε στις 27 Νοεμβρίου 2013.
3. 1 2 3 4 5  «Χατζηπαύλου Δημοσθένης». *www.polignosi.com*. Αρχειοθετήθηκε από το πρωτότυπο στις 27 Ιουνίου 2020. Ανακτήθηκε στις 27 Ιουνίου 2020.
4. 1 2 3 4 5 6 7 8 9 10 11 12 13 14 15  Κολώτας, Τίτος (4 Φεβρουαρίου 2011). «Δήμαρχοι Λεμεσού: Δημοσθένης Χατζηπαύλου». Αρχειοθετήθηκε από το πρωτότυπο στις 24 Ιουνίου 2011. Ανακτήθηκε στις 24 Ιουνίου 2011.
5. ↑  «Δημοσθένης Χατζηπαύλου (1887 – 1896)». *www.limassolmunicipal.com.cy*. Αρχειοθετήθηκε από το πρωτότυπο στις 27 Ιουνίου 2020. Ανακτήθηκε στις 27 Ιουνίου 2020.
6. ↑  «Δημοσθένης Χατζηπαύλου (1887 – 1896)». *www.limassolmunicipal.com.cy*. Αρχειοθετήθηκε από το πρωτότυπο στις 27 Ιουνίου 2020. Ανακτήθηκε στις 27 Ιουνίου 2020.

Πηγές
-----

* «Δημοσθένης Χατζηπαύλου». Αρχειοθετήθηκε από το πρωτότυπο στις 27 Νοεμβρίου 2013. Ανακτήθηκε στις 27 Νοεμβρίου 2013.
* «Χατζηπαύλου Δημοσθένης». *www.polignosi.com*. Αρχειοθετήθηκε από το πρωτότυπο στις 27 Ιουνίου 2020. Ανακτήθηκε στις 27 Ιουνίου 2020.
* Κολώτας, Τίτος (4 Φεβρουαρίου 2011). «Δήμαρχοι Λεμεσού: Δημοσθένης Χατζηπαύλου». Αρχειοθετήθηκε από το πρωτότυπο στις 24 Ιουνίου 2011. Ανακτήθηκε στις 24 Ιουνίου 2011.
* «Δημοσθένης Χατζηπαύλου (1887 – 1896)». *www.limassolmunicipal.com.cy*. Αρχειοθετήθηκε από το πρωτότυπο στις 27 Ιουνίου 2020. Ανακτήθηκε στις 27 Ιουνίου 2020.

| Πολιτικά αξιώματα
 |
| --- |
| ΠροκάτοχοςΙωάννης Καραγεωργιάδης | **Δήμαρχος Λεμεσού**1887 – 1896 | ΔιάδοχοςΙωάννης Καραγεωργιάδης |

|  |  |  |  |
| --- | --- | --- | --- |
| 

| π • σ • ε
Δήμαρχοι Λεμεσού |
| --- |
|  |
| 
* Χριστόδουλος Καρύδης
* Ιωάννης Καραγεωργιάδης
* Δημοσθένης Χατζηπαύλου
* Χριστόδουλος Σώζος
* Μιχαήλ Ηρακλή Μιχαηλίδης
* Σπύρος Αραούζος
* Αλέκος Ζήνων
* Χριστόδουλος Χατζηπαύλου
* Πλουτής Σέρβας
* Κώστας Παρτασίδης
* Νίκος Παττίχης
* Γεώργιος Κατσουνωτός
* Φώτης Κολακίδης
* Αντώνης Χατζηπαύλου
* Δημήτρης Κοντίδης
* Ανδρέας Χρίστου
* Νίκος Νικολαΐδης
 |

 |